open-index/open-wikipedia-markdown huggingface dataset:
Kim Čong-il

**Kim Čong-il** (; rodné meno: **Jurij Irsenovič Kim**; ; * 16. február 1941, Viatskoje, Ruská SFSR, Sovietsky zväz alebo 16. február 1942 na hore Päktusan (podľa kórejských prameňov) – † 17. december 2011, Pchjongjang, KĽDR) bol severokórejský politik a najvyšší vodca Kórejskej ľudovodemokratickej republiky od roku 1994 až do svojej smrti v roku 2011. 

Oficiálny názov jeho funkcie bol Predseda Výboru národnej obrany KĽDR. Bol aj najvyšším veliteľom Kórejskej ľudovej armády a generálnym tajomníkom Kórejskej strany práce, ktorá v krajine vládne od roku 1948. V týchto funkciách nahradil zakladateľa KĽDR a „večného prezidenta“, svojho otca Kim Il-songa (známy aj ako Kim Ir-sen), ktorý zomrel v roku 1994. Za nástupcu si vybral svojho najmladšieho syna Kim Čong-una. Kim Čong-il zomrel na následok srdcového infarktu. Potom bol vyhlásený za „večného generálneho tajomníka Kórejskej strany práce“.

## Vládca Severnej Kórey
[vľavo|náhľad|Kim Čong-il a [Vladimir Vladimirovič Putin|Vladimir Putin počas ich stretnutia v Moskve v roku 2001]]

Dňa 8. júla 1994 zomrel Kim Il-song vo veku 82 rokov na infarkt. Kim Čong-il bol určeným nástupcom svojho otca už v roku 1974, v roku 1991 bol vymenovaný za hlavného generála a po smrti svojho otca sa stal najvyšším vodcom. 

Ekonomika Severnej Kórey mala počas 90. rokov problémy, predovšetkým kvôli zlému hospodáreniu. Okrem toho Severná Kórea zažila v polovici 90. rokov silné záplavy, ktoré ešte zhoršilo zlé hospodárenie s pôdou. Toto, spolu so skutočnosťou, že iba 18 % Severnej Kórey tvorí orná pôda, a neschopnosť krajiny dovážať tovar potrebný na udržanie priemyslu viedli k veľkému hladomoru a Severnú Kóreu ekonomicky zdevastovali.

Kim prijal politiku „na prvom mieste“ na posilnenie krajiny a posilnenie režimu. Na národnej úrovni japonské ministerstvo zahraničných vecí uznáva, že to viedlo k pozitívnemu tempu rastu krajiny od roku 1996, s implementáciou „prelomových trhových ekonomických praktík socialistického typu“ v roku 2002, čím sa sever udržal nad vodou napriek pokračujúcej závislosti od zahraničná pomoc pre potraviny.

Kim bol známy ako zručný a manipulatívny diplomat. V roku 1998 juhokórejský prezident Kim Dae-jung zaviedol „politiku slnečného svitu“, aby zlepšil vzťahy medzi Severom a Juhom a umožnil juhokórejským spoločnostiam začať projekty na Severe. Kim oznámil plány na import a vývoj nových technológií na rozvoj nového softvérového priemyslu. V dôsledku novej politiky bol postavený priemyselný park Kaesong v roku 2003 severne od demilitarizovanej zóny.

## Tituly a funkcie
vľavo|náhľad|Kim Čong-il na propagandistickej maľbe

Jeho najvýznamnejšou funkciou v súčasnom systéme bola funkcia predsedu Výboru národnej obrany, takisto bol najvyšším veliteľom Kórejskej ľudovej armády, štvrtej najväčšej na svete a generálnym tajomníkom Ústredného výboru Kórejskej strany práce – v týchto funkciách nahradil „večného prezidenta“ Kim Il-songa. V hierarchii Kórejskej strany práce začal stúpať od polovice 60. rokov, kde najskôr pôsobil v oddelení agitácie a propagandy.

## Referencie

## Iné projekty

Kategória:Narodenia v 1941
Kategória:Úmrtia v 2011
Kategória:Politici KĽDR
Awa (provincia, Tokušima)

thumb|Mapa japonských provincií so zvýraznenou provinciou Awa (Tokušima)

Provincia **Awa** () je bývalá japonská provincia na ostrove Šikoku, na ktorej území sa dnes rozkladá prefektúra Tokušima. Awa susedila s provinciami Ijo, Sanuki a Tosa.
thumb|left|Pohľad na provinciu Awa od Hirošigeho

## Zdroje

Kategória:Staré provincie v Japonsku
Izumi (provincia)

thumb|Mapa japonských provincií so zvýraznenou provinciou Izumi

Provincia **Izumi** () nazývaná tiež **Senšú** (泉州) bola bývalá japonská provincia rozkladajúca sa v&nbsp;juhozápadnej časti dnešnej prefektúry Osaka (mimo vlastné mesto Osaka). 

Hlavné mesto provincie ležalo zrejme na mieste dnešného moderného predmestia mesta Izumi. K Izumi patrila aj južná časť veľkého prístavu Sakai. 

V provincii obvykle vládol ten, kto ovládal Osacký hrad a provinciu Seccu.

Kategória:Staré provincie v Japonsku
Jamaširo (provincia)

thumb|Mapa japonských provincií so zvýraznenou provinciou Jamaširo

Provincia **Jamaširo** () nazývaná tiež **Senšú** (泉州) bola bývalá japonská provincia, na ktorej území sa dnes rozkladá južná časť prefektúry Kjóto.

Od roku 794 mal v provincii sídlo cisársky dvor (v meste Kjóto) a v priebehu obdobia Muromači aj Ašikagaský šógunát.

Kategória:Staré provincie v Japonsku
EMS

**EMS** môže byť skratka pre:

* Európsky menový systém
* Európsky mechanizmus pre stabilitu
* Európska makroseizmická stupnica
* Expanded Memory Specification
Thrinaxodon

***Thrinaxodon*** je rod z vyhynutej čeľade Thrinaxodontidae z taxónu Epicynodontia patriaceho medzi cynodonty. Zahŕňa jediný druh ***Thrinaxodon liorhinus***.

Žil v perme pred 230 miliónmi rokov v južnej Afrike. 

## Poznávacie znaky
Bol to plaz pomerne malý, dosahoval dĺžku len pol metra a svojím výzorom sa podobal cicavcom. Jeho lebka je nízka, u samcov väčšia a mohutnejšia než u samíc (to je znak u cicavcov dosť bežný), tlama vpredu zúžená. Za rezákmi a špicákmi už nasleduje rada "stoličiek", ktoré sú trojhroté a veľmi sa blížia stoličkám primitívnych cicavcov. Pevný a široký hrudný kôš svedčí o prítomnosti bránice, a teda aj o zdokonalenom spôsobe dýchania (tzv. brušné dýchanie, ktoré plazy nemajú). *Thrinaxodon* bol zrejme pokrytý srsťou. Nálezy kostier v typickej stočenej polohe dokazujú, že bol "teplokrvný", teda mal stálu telesnú teplotu, ktorú si stočením v spánku bránil proti nadbytočnej strate presne tak, ako to robia súčasné cicavce. Je známy aj nález kostry samice s mláďaťom, ktorý dokladá určitý stupeň starostlivosti o mláďatá, čo je u plazov zjavom veľmi riedkym.

Kategória:Prehistorické plazy
Kategória:Therapsida
Kii (provincia)

thumb|Mapa japonských provincií so zvýraznenou provinciou Kii

Provincia **Kii** (), nazývaná tiež **Kišú** (紀州), bola bývalá japonská provincia, na ktorej území sa dnes rozkladá prefektúra Wakajama a južná časť prefektúry Mie.

Kii hraničila s provinciami Ise, Izumi, Jamato, Kawači a Šima. Podľa provincie bol pomenovaný polostrov Kii.

V priebehu obdobia Edo mala vo Wakajame svoj hrad vetva Kii klanu Tokugawa. 

Kategória:Staré provincie v Japonsku
Európsky menový systém

**Európsky menový systém** (EMS) je dohoda z roku 1979, kedy sa krajiny Európskych spoločenstiev dohodli, že navzájom na seba naviažu kurzy svojich mien, aby predišli kurzovým fluktuáciám. Bola to reakcia na rozpad Brettonwoodského menového systému v roku 1971, v ktorom boli európske meny naviazané na americký dolár.

Krajiny sa zaviazali udržiavať svoje menové kurzy v rozmedzí +/- 2,25 %. Súčasne so vznikom EMS bola zavedená menová jednotka ECU. Neskôr sa zistilo, že toto rozmedzie je pre väčšinu krajín veľmi úzke a v roku 1993 sa zaviedlo nové fluktuačné pásmo +/- 15 %.

1. januára 1999 vznikol nástupca Európskeho menového systému, EMS 2, ktorý zrušil naviazanie mien na ECU a zaviedol naviazanie na novovzniknuté euro. Fluktuačné pásmo ostalo zachované na +/- 15 %.

Kategória:Euro
Kategória:Menová politika Európskej únie
Mimasaka (provincia)

thumb|Mapa japonských provincií so zvýraznenou provinciou Mimasaka

Provincia **Mimasaka** (), nazývaná tiež **Sakušú** (作州), bola bývalá japonská provincia, ktorej územie dnes tvorí severovýchodnú časť prefektúry Okajama. Mimasaka susedila s provinciami Biččú, Bizen, Harima, Hóki a Inaba.

Mimasaka bola vnútrozemská provincia, ktorej často vládol daimjó z provincie Bizen. Hlavným a hradným mestem bola Cujama.

## Zdroje

Kategória:Staré provincie v Japonsku
Mucu (provincia)

thumb|Mapa japonských provincií so zvýraznenou provinciou Mucu

Provincia **Mucu** (), nazývaná tiež **Sakušú** (作州), bola bývalá japonská provincia, na ktorej území sa dnes rozkladajú prefektúry Fukušima, Mijagi, Iwate a Aomori a mestá Kazuno a Kosaka v prefektúre Akita. Bola tiež známa ako **Óšú** (奥州).

Provincia Mucu v severnej časti ostrova Honšú bola založená ako jedna z posledných provincií, až kde si cisársky dvor (Japonci) podrobil pôvodné obyvateľstvo (Ainu) a stala sa najväčšou provinciou, pretože mohla postupne expandovať smerom na sever. Starobylé hlavné mesto ležalo na území dnešnej prefektúry Mijagi. V priebehu obdobia Sengoku vládli rôznym častiam provincie rôzne rody. Na juhu v Aizuwakamacu mal svoje hradné mesto klan Uesugi, na severe v Morioke zasa klan Nanbu a blízky spojenec Iejasua Tokugawu, Masamune Date, založil mesto Sendai, ktoré je dnes najväčším mestom celého regiónu Tóhoku.

V priebehu obdobia Meidži boli (na krátku dobu) z časti Mucu vytvorené štyri ďalšie provincie: Rikučú, Rikuzen, Iwaki a Iwaširo. Oblasť, ktorá je dnes prefektúrou Aomori, zostala súčasťou Mucu až do zrušenia systému lén a zavedenia prefektúr v roku 1871.

Kategória:Staré provincie v Japonsku
Disociácia (chémia)

**Disociácia** je proces rozkladu látky na jednoduchšie molekuly, atómy, atómové skupiny alebo ióny. Typicky sa o disociácii hovorí v prípade kyselín, zásad alebo elektrolytov, môže však ísť napríklad aj o termickú disociáciu (termolýzu).

Disociáciu elektrolytu na ióny (vo vode alebo tavenine) prebieha podľa rovnice:

: A_{a}B_{b} (aq) -> aA^{b+} (aq) + bB^{a+} (aq)

V roztoku sa z daného množstva látky len časť molekúl štiepi na ióny, ostatné zostávajú nedisociované. Pri kyselinách a zásadách, ktoré môžu byť rozpustené aj v nedisociovanej forme, sa udáva tzv. disociačná konštanta *K<sub>A</sub>* pre kyseliny a *K<sub>B</sub>* pre zásady, odvodená od rovnovážnej konštanty, ktorá udáva pomer koncentrácie disociovanej a nedisociovanej formy.

## Disociačné konštanty

Disociačná konštanta závisí len od teploty.

### Silné kyseliny
Disociácia silných kyselín prebieha takmer úplne. Hodnota ich disociačných konštánt je Ka > 10-2. Medzi príklady silných kyselín patria , HI, HBr, HCl,  alebo . 

### Slabé kyseliny
Slabé kyseliny uvoľňujú vodíkové katióny (protóny) ťažko, preto je ich disociácia len čiastočná. Hodnota ich disociačných konštánt je KA > 10-4. Medzi príklady slabých kyselín patria HCN, ,  alebo .

### Zásady
Definicía disociačnej konštanty zásad je obdobná definícii disociačnej konštanty kyselín. Čím vyššia je disociačná konštanta kyseliny, tým nižšia je disociačná konštanta jej konjugovanej zásady a naopak.

## Príklady disociácie
Disociovať môžu napr. kyseliny, hydroxidy, soli, koordinačné zlúčeniny, voda a iné molekuly.

:  → + + OH-

:  → 2 H+ + 2-

:  → Ba2+ + 2 OH-

:  → + + Cl-

Mieru sily kyselín a zásad vyjadruje hodnota ich disociačných konštánt.

## Referencie

Kategória:Fyzikálna chémia
Kategória:Chemické reakcie
Disociácia

**Disociácia** môže byť:

*všeobecne: rozpojenie, rozklad, rozštiepenie
*v chémii: pozri disociácia (chémia)
*v psychológii: narušenie kontinuity prežívania v oblasti identity, pozri disociácia (psychológia)
*v psychiatrii: porucha súvisiaca s disociáciou (v psychologickom význame), pozri disociatívna porucha

## Referencie
Siderický deň

right|thumb|Schéma siderického dňa

**Siderický deň** je dĺžka jednej rotácie kozmického telesa napr. planéty vzhľadom na vzdialené hviezdy (pre Zem je to 23,934 hodín (86 162,4 sekundy)). 

Ak teleso obieha okolo centrálneho telesa napr. Slnka rovnakým smerom, akým rotuje, potom je jeho siderický deń kratší ako synodický. Ak obieha opačným smerom ako rotuje, potom je siderický deň dlhší než synodický. Čím rýchlejšie teleso obieha, tým je rozdiel medzi jeho siderickým a synodickým dňom väčší. V prípade Zeme predstavuje tento rozdiel necelé 4 minúty. 

Pre danú planétu existuje ešte aj solárny deň, čo je 1 rotácia planéty vzhľadom na nadhlavnú pozíciu hviezdy.

## Pozri aj

* synodický deň
* Siderický rok

Kategória:Jednotky času
Kategória:Astrodynamika
Nasýtený roztok

**Nasýtený roztok** je taký roztok, v ktorom sa rozpustná látka za daných podmienok už ďalej nerozpúšťa. Ak je v roztoku menej látky, ako je jej rozpustnosť pri danej teplote, je roztok nenasýtený. Pri odparovaní rozpúšťadla môžeme pripraviť *presýtený roztok*, pričom sa nevylučuje rozpustená látka, tá sa začne vylučovať po vhodení kryštáliku rozpustenej látky. Pritom sa vylúči také množstvo rozpustenej látky, ktoré prevyšuje jej rozpustnosť za daných podmienok.

**Nenasýtený roztok** je roztok, v ktorom je menej rozpustenej látky ako v nasýtenom roztoku, čiže látka v roztoku sa pri danej teplote ešte rozpúšťa.

Kategória:Zmesi
Námer

**Námer** alebo (najmä ak je kladný aj) **elevácia** je uhol vo zvislej rovine medzi vodorovnou rovinou prechádzajúcou zbraňou či zameriavačom a osou zbrane (=os vývrtu hlavne uvažovaná ako priamka) či zameriavača, resp. pri palebných či zameriavacích prístrojoch maximálny takýto uhol, ktorý daný prístroj umožňuje. Záporný námer sa niekedy označuje aj ako **depresia**.

Kategória:Vojna
Odmer

**Odmer** je uhol vo vodorovnej rovine medzi osou zbrane (=os vývrtu hlavne uvažovaná ako priamka) či zameriavača a hlavným smerom streľby, resp. pri palebných či zameriavacích prístrojoch maximálny takýto uhol, ktorý daný prístroj umožňuje.

Kategória:Vojenská terminológia
Kategória:Zbrane
Granville

**Granville** môže byť:
* vo Francúzsku
**  Granville (Manche)
** Granville (kantón), kantón 

* v Austrálii 
** Granville (Parramatta), Nový Južný Wales

* v Kanade
** Granville (Britská Kolumbia) bývalý názov mesta Vancouver, Britská Kolumbia

* v USA:
** Granville (Illinois)
** Granville (Iowa)
** Granville (Massachusetts)
** Granville (New York)
** Granville (North Dakota)
** Granville (Ohio)
** Granville (Tennessee)
** Granville (Vermont)
** Granville (Západná Virgínia)
** Granville (Wisconsin)
** Granville County, Južná Karolína
Purizmus (pamiatková starostlivosť)

**Purizmus** alebo **puristická metóda** (z fr. pur = čistý) je obnova ("očistenie") historického objektu do hypotetického stavu určitého vybraného obdobia jeho existencie (najčastejšie gotiky). V praxi to znamená odstránenie detailov, konštrukcií, častí stavby alebo aj celých stavieb a/alebo naopak doplnenie chýbajúcich častí aj bez presnej dokumentácie o týchto častiach. Purizmus bol rozšírený najmä v 19. storočí.

## Referencie
*Makýš, O. (2004): Technologie renovace budov, Bratislava: Jaga Group.

Kategória:Pamiatková starostlivosť
Rating

**Rating** (z angl. "stanovenie sadzieb") môže byť:
*všeobecne: systematické hodnotenie stavu, kvality, vlastností, vývojaschopnosti niečoho alebo niekoho alebo výsledok tohto hodnotenia (spravidla v podobe stupňa nejakej stupnice)
*v ekonómii:  skrátene úverový rating (systematické hodnotenie bonity (budúceho) dlžníka alebo jeho výsledok)
*v psychológii: škálovanie (psychológia) 
*v televízii: v rámci tzv. Nielsen Ratings percentuálny podiel všetkých domácností štátu, ktoré pozerali konkrétny program počas daného časového intervalu, pozri Nielsen Ratings

## Pozri aj
*course rating (v golfe)
*slope rating (v golfe)
Synodický deň

**Synodický deň** je časová jednotka, ktorá je definovaná ako čas, za ktorý sa planéta otočí okolo svojej osi vzhľadom na teleso, ktoré obieha, čo je najčastejšie hviezda, napríklad Slnko.

Je to napríklad čas od východu Slnka po východ Slnka, pričom siderický deň je čas od východu hviezdy po východ hviezdy. Tieto časy sú odlišné, pretože planéta sa s rotáciou pohybuje aj okolo centrálneho telesa a tým sa mení aj jej poloha vzhľadom na hviezdu.

## Pozri aj

* siderický deň

Kategória:Jednotky času
Monacké euromince

**Monacké euromince** sú euromince s monackým národným motívom. Doteraz boli vydané dve série mincí, každá s inými motívmi. 

Prvá séria mincí bola vydávaná, keď bol na tróne Rainiera III. Na minciach nominálnej hodnoty 0,01 €, 0,02 € a 0,05 € je erb monackého kniežatstva. Na minciach hodnoty 0,10 €, 0,20 € a 0,50 € je to pečať monackého kniežatstva. Na minci 1€ sú portréty kniežat Rainiera III. a Alberta II., na 2€ minci to bol portrét Rainiera III. Na všetkých minciach je nápis „MONACO“, 12 hviezd symbolizujúcich Európsku úniu a rok vyrazenia.

Potom, čo Albert II. nastúpil na trón, boli schválené nové motívy na minciach a prvé nové mince boli vydané v decembri 2006. Mince najmenšej nominálnej hodnoty sa nezmenili, stále obsahujú erb monackého kniežatstva. Na minciach stredných hodnôt (0,10 €, 0,20 €, 0,50 €) sa nachádza monogram kniežaťa Alberta II. a na minciach 1 a 2 eurá portrét Alberta II. Zmenilo sa umiestnenie nápisu „MONACO“, roku vydania a znaku mincovne z vonkajšieho kruhu do vnútornej časti, podľa odporúčaní Európskej únie. 

Monako nemá vlastnú mincovňu preto si mince razí vo Francúzskej mincovní, v Paríži. V roku 2012 sa krajina dohodla, že množstvo mincí, ktoré môže vyraziť je obmedzené na 2 340 000€ ročne, pričom minimálne 80% mincí musí ísť do obehu. Zároveň sa dohodla, že každých 5 rokov bude toto množstvo preskúmané .

## Vzhľad prvých monackých euromincí

## Vzhľad druhých monackých euromincí

## Emisný náklad obehových euromincí

## Dvojeurové pamätné mince
* 2007 - 25 rokov od úmrtia Grace Kelly
* 2011 - Svadba monackého kniežaťa Alberta II. s Charlene Wittstock
* 2012 - 500. výročie zvrchovanosti Monaka (portrét Luciena I. Grimaldiho)
* 2013 - 20. výročie vstupu Monackého kniežatstva do Organizácie Spojených národov (OSN)
* 2015 - 800. výročie postavenia prvého hradu na brale (Princov palác)
* 2016 - 150. výročie založenia Monte Carla Karlom III. 
* 2017 - 200. výročie založenia kráľovskej čestnej stráže
* 2018 - 250. výročie narodenia Françoisa Josepha Bosia
* 2019 - 200. výročie nástupu princa Honoré V. na trón
* 2020 - 300. výročie narodenia veľkovojvodu Honoré III.
* 2021 - 10. výročia svadby princa Alberta II. a princeznej Charlene
* 2022 - 100 rokov od úmrtia Alberta I. Monackého

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 5 eurové pamätné mince
Materiál: 90% striebro; Priemer mince: ; Hmotnosť: 12 g 

### 10 eurové pamätné mince
Materiál: 90% striebro; Priemer mince: ; Hmotnosť: 25 g 

Materiál: 90% zlato; Priemer mince: ; Hmotnosť: 3,22 g 

### 20 eurové pamätné mince
Materiál: 90% zlato; Priemer mince: ; Hmotnosť: 6,45 g 

### 100 eurové pamätné mince
Materiál: 90% zlato; Priemer mince: ; Hmotnosť: 32 g 

## Referencie


Euromince
Kategória:Euromince podľa krajín
HMS Dreadnought (1906)

náhľad|vpravo|Nákres HMS Dreadnought v modifikácii z roku 1911
**HMS Dreadnought** bola bojová loď Royal Navy postavená v roku 1906. Dreadnought predstavovala natoľko veľký pokrok v námornej vojne, že jej pomenovanie sa stalo vzorom pre celú generáciu bojových lodí (tzv. dreadnoughtov), ktoré boli pomenované podľa nej, ako aj pre generáciu lodí, ktoré prekonala, ktoré sú označené ako „pre-dreadnought“.

## História
Počas Rusko-japonskej vojny v rokoch 1904-1905 sa ukázalo, že delá kalibru do&nbsp; nie sú schopné prestreliť pancier na vzdialenosť nad . Námorných odborníkov prekvapilo, že námorné boje sa viedli práve z takýchto vzdialeností. Ukázalo sa, že delostrelectvo stredných kalibrov je proti pancierovaným ťažkým lodiam bezcenné. Reakcia anglickej admirality bola neobyčajne rýchla a už roku 1906 bola spustená na vodu radová loď HMS Dreadnought, ktorá poslala všetky radové lode do histórie. Išlo o tak významnú loď, že podľa nej bola nazvaná celá kategória radových lodí. Bola vyzbrojená desiatimi delami kalibru . Dosahovala na tú dobu veľmi vysokú rýchlosť, až 18 uzlov a bola silne pancierovaná. Všetky existujúce radové lode boli okamžite zastarané.

Kategória:Bojové lode Spojeného kráľovstva
Szépművészeti Múzeum

[thumb|[Portikus Szépművészeti Múzeum na Hősök tere.]]

**Szépművészeti Múzeum** (slovensky **Múzeum krásneho umenia**) je jedno z významných maďarských múzeí nachádzajúce sa v Budapešti na Hősök tere. Oproti múzeu sa nachádza Palác umenia – Műcsarnok. 

Kolekcia múzea pozostáva z vyše 100&nbsp;000 kusov zahraničných (nie maďarských) umeleckých diel. Kolekcia je rozdelená do šiestich tematických okruhov: egyptské; antické umenie; staré sochy, starí majstri, kolekcia moderného umenia a kolekcia grafík.

Budova, v ktorej sídli múzeum, je dielom Alberta Schickedanza a Fülöpa Herzoga. Budovu postavili v eklektickom neoklasickom štýle rokoch 1900 až 1906. V roku 2006 oslávilo múzeum svoju storočnicu.

## Dejiny
Príprava tejto stavby sa začala v roku 1896 po dlhých prípravách, a bolo potvrdení v miléniovom zákone. Po tom čo hlavné mesto predalo parcelu zadarmo, v roku 1898 vypísali konkurz na návrh budovy. Z deviatich projektov si vybrali prácu dvojici: Schickedanz Albert a Herzog Fülöp Ferenc. Súbor budovy sa stavala v rokoch od 1900 až do roku 1906, najprv neorenesanské krídlo galérie, po nej sa urobila klasicistická časť. Na jeho zasvätení (1. december 1906) sa zúčastnil aj vtedajší kráľ a cisár Jozef Ferdinand, pre verejnosť bolo múzeum otvorené od 5-ho decembra. V novootvorenej budove dostali priestor a možnosť jednotnej výstavy tie výtvarné diela, ktoré sa dovtedy nachádzali v rôznych zbierkach. 

Na konci druhej svetovej vojny sa najcennejšie pamiatky odniesli na západ a aj budova utrpela vážne poškodenia. V rokoch 1945-47 sa podarilo väčšinu pamiatok získať späť, po ich reštaurovaní a po rekonštrukcií budovy sa znovu otvorili stále expozície Starej galérie a Novej maďarskej obrazárne a potom krok po kroku sa obnovili aj ostatné výstavy zbierok. Kvôli čoraz väčšej zbierke maďarského umenia bolo potrebné zbierku premiestniť do samostatnej budovy. Maďarské pamiatky prebrala Národná maďarská galéria, kým úlohou Múzea umení sa stalo od roku 1957 prezentovať univerzálne umenie.

Kategória:Múzeá v Budapešti
ECU

**ECU** môže byť:
* Ekvádor
* European Currency Unit - Európska menová jednotka
* označenie francúzskych mincí écu
* elektronická riadiaca jednotka
Európska menová jednotka

**Európska menová jednotka** (European Currency Unit, ECU) bola košová menová jednotka krajín Európskych spoločenstiev slúžiaca na zúčtovanie medzinárodných operácií.

Názov je odvodený od anglického „European Currency Unit“ a zároveň z francúzskeho výrazu pre štít: *„écu“*, bola nazývaná aj jedna starofrancúzska minca.

**ECU** vzniklo 13. marca 1979 (bankový ISO kód **XEU**) a 1. januára 1999 bola nahradená eurom (ISO kód **EUR**). 

Kategória:Euro
Kategória:Meny nahradené eurom
Oxidačné činidlo

thumb|Symbol oxidačného činidla
**Oxidačné činidlo** alebo **oxidovadlo** je látka, ktorá sa v chemickej reakcii redukuje (jej atómy získavajú elektróny) čiže zmenšuje svoje oxidačné číslo a tým oxiduje druhú látku (odoberá im elektróny) a zároveň jej zväčšuje oxidačné číslo. Opačné chemické vlastnosti majú redukčné činidlá.

## Silné oxidačné činidlá
; Fluór (a ostatné halogény)
: 2 Na0 + F20 → 2 NaIF−I

; Kyslík
: C0 + O20 → CIVO2−II

; Kyselina sírová
: Cu0 + 2 H2SVIO4 → CuIISO4 + 2 H2O + SIVO2

; Kyselina dusičná
: 3 Cu0 + 8 HNVO3 → 3 CuII(NO3)2 + 2 NIIO + 4 H2O

Tieto chemické reakcie sa všeobecne označujú ako oxidačno-redukčné reakcie.

Silnými oxidačnými činidlami sú najmä zlúčeniny prechodných kovov s vysokým oxidačným číslom, napr.: KMnO4, Na2CrO4, K2FeO4, Na2Cr2O7...

## Pozri aj

* redukčné činidlo

Kategória:Oxidačno-redukčné reakcie
Redukčné činidlo

**Redukčné činidlo** alebo **redukovadlo** je látka, ktorá sa v chemickej reakcii oxiduje (jej atómy odovzdávajú elektróny), čiže zväčšuje svoje oxidačné číslo, a tým redukuje druhú látku (poskytuje jej elektróny) a zároveň jej zmenšuje oxidačné číslo. Opačné chemické vlastnosti majú oxidačné činidlá.

## Silné redukčné činidlá

Sodík (a ostatné alkalické kovy): 2Na**0** + 2H2IO → 2Na**I**OH + H20

Hliník: Cr2IIIO3 + 2Al**0** → Al2**III**O3 + 2Cr0

Oxid uhoľnatý: 3Fe2IIIO3 + C**II**O → C**IV**O2 + 2FeIIO**.**Fe2O3

Uhlík: Fe2IIIO3 + 3C**0** → 3C**II**O + 2Fe0

Tieto chemické reakcie sa všeobecne označujú ako oxidačno-redukčné reakcie.

## Pozri aj

* oxidačné činidlo

Kategória:Oxidačno-redukčné reakcie
Vision Vancouver

**Vision Vancouver** je jedna z troch strán, ktoré majú zastúpenie vo Vancouver City Counsil (mestskej rade) v kanadskom meste Vancouver. Strana vznikla niekoľko mesiacov pred mestskými voľbami v roku 2005.

Vision Vancouver je stredopravá politická strana, ktorá bola založená bývalými členmi ľavicovej Coalition of Progressive Electors (COPE), ktorí boli predtým zvolení do Vancouver City Counsil v roku 2002. Po týchto voľbách dostali starosta Larry Campbell a členovia rady Jim Green, Raymond Louie a Tim Stevenson od miestnych médií prezývku "COPE Lite", pre ich umiernené postoje ohľadne výšky daní a rozvoja mesta, čo bolo v protiklade so zvyškom viacej ľavicových radných ("COPE Classic").

Narastajúce nezhody medzi týmito dvoma tábormi viedli v decembri 2004 Campbella a jeho spojencov k vytvoreniu nezávislej frakcie v rámci COPE. V tej istej dobe podporovatelia Campbella a jeho spojenci vytvorili organizáciu nezávislú od COPE, ktorú nazvali Friends of Larry Campbell (Priatelia Larryho Campbella).

Táto skupina a jej podporovatelia nakoniec založili novú stranu, ktorú nazvali Vision Vancouver. Zo začiatku ju viedol Campbell, ktorý ale keď oznámil, že sa nebude uchádzať o svoje druhé volebné obdobie a nebude opäť kandidovať na starostu, vyzval Jima Greena, aby ho nahradil. Strana sa v auguste 2005 rozhodla postaviť len 5 z 10 možných kandidátov na pozície vo Vancouver City Counsil a nezúčastniť sa volieb do školského výboru a do výboru pre správu parkov.

Vo voľbách do Vancouver City Counsil v roku 2005 uspeli štyria kandidáti za Vision Vancouver (Raymond Louie, Tim Stevenson, Heather Deal a George Chow), no hlavný kandidát strany Jim Green bol porazený.

Pred voľbami v novembri 2008 bola Vision Vancouver vážnym favoritom na celkového víťaza volieb z dôvodu narastajúcej nespokojnosti s vtedajším starostom Samom Sullivanom z Non-Partisan Association (NPA). V  straníckych primárkach v júni 2008 porazil Gregor Robertson svojich protikandidátov Raymonda Louiea a Allana DeGenovu, čím sa mu podarilo zaistiť si  svoju stranícku nomináciu.

Dynamika predvolebného súboja sa zmenila, keď sa NPA rozhodla nepostaviť vtedajšieho starostu Sullivana do boja o starostovské kreslo, ale nahradila ho dlhoročným členom mestskej rady a biznismanom Peterom Ladnerom.

Vision Vancouver pod vedením svojho kandidáta Robertsona uzavrela zmluvu o spolupráci s COPE a s Vancouver Green Party (Stranou Zelených). Týmto sa jej podarilo získať veľa potenciálnych kandidátov na posty v mestskej rade (Vancouver City Council), v školskom výbore (School Board) a vo výbore pre správu parkov (Parks Board). Nominačné voľby sa uskutočnili v sobotu 20. septembra 2008.

15. novembra 2008 Gregor Robertson zvíťazil vo voľbách nad Peterom Ladnerom a stal sa tak novým starostom mesta. Vision Vancouver získala väčšinu kresiel v Mestskej rade.

## Externý odkaz
* Oficiálna stránka Vision Vancouver  

Kategória:Komunálna politika v Kanade
Kategória:Vancouver
Andorrské euromince

**Andorrské euromince** sú euromince s národným andorrským motívom na rube. Hoci Andorra prijala euro 1. januára 2002 (urobila tak jednostranne, bez akejkoľvek predchádzajúcej dohody, podobne ako Čierna Hora a Kosovo).

Andorra nie je členom Európskej únie ani Európskej menovej únie a ani menovej únie s Francúzskom ani Španielskom, čo pravdepodobne súvisí s tým, že do roku 1993 nemala dostatočnú ústavu. V súčasnosti vyjednáva s Európskou úniou o práve raziť obmedzený počet euromincí. Tri ostatné európske mikroštáty, ktoré nie sú členmi EÚ, Monako, San Maríno a Vatikán, boli v rovnakej situácii ako Andorra, keď používali meny okolitých štátov, ktoré prijali euro, ale na rozdiel od Andorry sa im podarilo dosiahnuť dohodu s EÚ o práve raziť vlastné euromince.

V roku 2003, Andorra požiadala o právo raziť vlastné mince. V roku 2004 Rada Európskej únie prijala postup pri vyjednávaniach s Andorrou. Rokovania odvtedy prebiehali, najprv bola očakávaná dohoda do roku 2008, neskôr 2012, ale boli opakovane prerušované. Tieto prekážky boli čiastočne spôsobené zlými vzťahmi prameniacimi z ekonomického štatútu Andorry ako daňového raja. Menová dohoda bola dosiahnutá vo februári 2011, a podpísaná 30. júna 2011. Po ratifikácii, dohoda umožní používať *euro* ako oficiálnu menu Andorry a bude jej dovoľovať vyraziť až 2,4 milióna vlastných euromincí, počnúc 1. júlom 2013, ak vyhovie všetkým zmluvným podmienkam. Andorrský premiér však v októbri 2012 prehlásil, že pravdepodobnejší dátum prvej emisie euromincí je rok 2014.

Andorrské mince z roku 2014, 2015 a 2017 boli razené vo Francúzskej mincovni, v roku 2016 v Španielskej mincovni.

## Vzhľad andorrských euromincí

## Emisný náklad obehových euromincí

## Dvojeurové pamätné mince
* 2014 – 20. výročie vstupu Andorry do Rady EÚ
* 2015 – 25. výročie od podpisu dohody o colnej spolupráci s Európskou úniou
* 2015 – 30. výročie od stanovenia veku plnoletosti a nadobudnutia občianskych práv pre mužov a ženy na 18 rokov
* 2016 – 25. výročie andorrského rozhlasu a televízie
* 2016 – 150. výročie Novej reformy z roku 1866
* 2017 – 100. výročie andorrskej hymny
* 2017 – Andorra – Pyrenejská krajina
* 2018 – 25. výročie andorrskej ústavy
* 2018 – 70. výročie podpísania Všeobecnej deklarácie ľudských práv
* 2019 – Finále Svetového pohára v alpskom lyžovaní 2019
* 2019 – 600. výročie založenia Consell de la Terra
* 2020 – 27. iberoamerický samit v Andorre
* 2020 – 50. výročie zavedenia všeobecného volebného práva pre ženy
* 2021 – 100. výročie korunovácie Panny Márie z Meritxell
* 2021 – Postarajme sa o svojich starších
* 2022 - 10. výročie – nadobudnutie platnosti menovej dohody medzi Andorrou a Európskou úniou 
* 2022 - Karol Veľký 
* 2023 - 30 rokov v OSN
* 2023 - Festival letného slnovratu

Detaily sa nachádzajú v príslušnej sekcii.

## Zberateľské neobehové mince
### 5 eurové pamätné mince
Materiál: ?% striebro; Priemer mince: ; Hmotnosť: ? g 

### 50 eurové pamätné mince
Materiál: ?% zlato; Priemer mince: ; Hmotnosť: ? g 

## Referencie


## Zdroj

Kategória:Euromince podľa krajín
Euromince
Stavebnicová metóda

**Stavebnicová metóda** (z angl. build-up model) je empirická metóda odhadu očakávanej výnosnosti vlastného kapitálu  vo WACC (priemerné vážené náklady kapitálu).

Kalkulovaná úroková miera zostavená stavebnicovou metódou, podobne ako metóda CAPM (Capital Asset Pricing Model) zahŕňa: (1) bezrizikovú úrokovú mieru (väčšinou výnosnosť štátnych dlhopisov) a (2) prirážok za špecifické riziká. Hlavnou odlišnosťou týchto dvoch metód je, že stavebnicová metóda nezahŕňa  faktor β, ktorý zachytáva systematické riziko.
Algebricky sa dá stavebnicová metóda zachytiť nasledovne:

 E(R_i) = R_f + RP 

kde:

*<math> E(R_i) </math>* sú náklady vlastného kapitálu

*<math> E(R_f) </math>* je bezriziková úroková miera

*<math> RP </math>* je riziková prémia, ktorá pozostáva z rôznych faktorov v základnom členení ako faktory obchodného rizika (faktory rizika trhu na ktorom subjekt pôsobí, faktory súvisiace s veľkosťou podniku a iné špecifické faktory) a faktory finančného rizika (riziko kolísania peňažných tokov).

Stavebnicová metóda je založená na subjektívnom a nie tržnom hodnotení rizika. V praxi existuje veľké množstvo variant stavebnicovej metódy.

Kategória:Financie
Mosasaurus

**Mosasaurus** bol rod jaštera z čeľade Mosasauridae. Prvá lebka rodu Mosasaurus bola nájdená v roku 1770 v Maastrichte v Holandsku. V roku 1795 ju za úplatok 600 fliaš vína získalo parížske *Prírodovedné múzeum*, kde ju podrobne popísal a preskúmal známy francúzsky paleontológ Georges Cuvier. 

## Poznávacie znaky
Rod Mosasaurus mal lebku pretiahnutú v nápadný kužeľovitý útvar pripomínajúci zobák. Tlama bola vyzbrojená početnými kužeľovitými zubami, končatiny boli premenené na plutvovité orgány. Celkom chrup aj plutvy značne pripomínajú rovnako orgány veľrýb alebo plutvonožcov. Ide len o zhodu, vyplývajúcu z rovnakého spôsobu života, nie o doklad príbuznosti týchto veľmi vzdialených živočíšnych skupín. Trup zakončoval mohutný chvost, ktorý súčasne s hadovitým vlnením celého tela poháňal zviera vpred omnoho účinnejšie než plutvovité končatiny, ktoré pravdepodobne slúžili skôr ako stabilizátory. Rod Mosasaurus žil v druhohorách, v období kriedy, asi pred 70 miliónmi rokov. Boli obyvateľmi voľného mora a živili sa rybami, čo dokazuje ich silný a veľmi ostrý chrup. Žili väčšinou pri hladine. Hoci boli schopní sa potápať, do veľkých hĺbok sa zrejme nepúšťali.

Kategória:Prehistorické plazy
Rudnayovo námestie

**Rudnayovo námestie** je námestie v Bratislave v mestskej časti Staré Mesto.  Nachádza sa pri Dóme svätého Martina.

Námestie je pomenované podľa slovenského kardinála Alexandra Rudnaya (1760 – 1831), uhorského primasa.

Na Rudnayovom námestí 4 má sídlo Gašparkovo divadlo.

## Galéria

Súbor:Rudnayovo námestie HDR.tif|Rudnayovo námestie v Bratislave
Súbor:PozsonySztMarton6FotoThalerTamas.JPG|Dóm svätého Martina
Súbor:Bratislava, Gašparko, Slovensko.jpg|Gašparkovo divadlo (do roku 2020)
Súbor:Bratislava Rydnayovo 04 01.jpg
Súbor:Bratislav Rudnayovo nam busta Bernolaka.jpg|socha Antona Bernoláka


## Dopravné spojenie

## Referencie

## Iné projekty

## Externé odkazy
* Rudnayovo námestie na mape Bratislavy

Kategória:Námestia v Starom Meste v Bratislave
Electric boogie

**Electric boogie** môže byť:

* skladba od reggae speváčky Marcii Griffiths
* iný názov pre electric boogaloo (druh tanca)
Purizmus

**Purizmus** môže byť:
*všeobecne: snaha o zbavenie cudzích vplyvov
*v jazykovede: jednostranná snaha o očistenie národného jazyka a literatúry od prvkov (najmä slov) cudzích jazykov, prípadne aj o od  literárnych foriem cudzích jazykov či od "dekadentných" foriem domáceho jazyka, pozri purizmus (jazykoveda)
*v pamiatkovej starostlivosti: obnova hypotetického stavu historického objektu v zvolenom období, pozri purizmus (pamiatková starostlivosť)
*vo výtvarnom umení: smer 20. storočia založený roku 1918 a vychádzajúci z kubizmu, pozri purizmus (výtvarné umenie a architektúra)
Hold Katalánsku

V diele **Hold Katalánsku** politický žurnalista a spisovateľ George Orwell zaznamenáva svoje skúsenosti a poznámky (z decembra 1936 až júna 1937) o španielskej občianskej vojne. Prvé vydanie knihy vyšlo v roku 1938.

Kategória:Knihy Georga Orwella
Kategória:Knihy z 1938
Fázový diagram

**Fázový diagram** je diagram, ktorý zachytáva, v akých fázach sa nachádza skúmaná látka v rovnováhe pri rôznych podmienkach (tlak, teplota, magnetická indukcia a podobne). Pri zmenách fázy dochádza k fázovému prechodu. Používa sa vo fyzikálnej chémii, štatistickej fyzike a všeobecne pri skúmaní vlastností materiálov.

## Pozri aj

* trojný bod
* kritický bod
* fázový prechod
Hej, slnko vychodí

**Hej, slnko vychodí** je jedna z revolučných piesní z obdobia socializmu v Česko-Slovensku.

Hudbu zložil Bartolomej Urbanec, ktorý je aj autorom textu.

## Hej, slnko vychodí
:Nadišiel sveta novy čas
:a nám zasvitli krásne rána,
:keď človek práce vzniesol hlas:
:zdvihol bedára, zničil pána.
:Povzniesol práce vznešenost,
:bo z nej najväčšia plynie sláva,
:rozkvitli nové zahrady,
:kde len holá púšť predtým stála.

:Hej, hej, slnko vychodí
:a človek strhol putá
:pod zástavou Leninovou,
:pod ním duní zem, hej,
:pod ním duní zemi, hej,
:celá duní zem! 

:Hej, hej, svet sa už budí
:a človek vol'ne dýcha
:pod zástavou Leninovou,
:čuje mieru hlas, hej,
:jasný mieru hlas, hej,
:pevný mieru hlas! 

:A kráča smelo hrdo vpred
:s červenou zástavou už celý svet!
:Hej, hej, slnko vychodí,
:za šťastie pracujúcich strana sa borí.

:Hej, hej, slnko vychodí
:a človek strhol putá
:pod zástavou Leninovou,
:pod ním duní zem, hej,
:pod ním duní zemi, hej,
:celá duní zem! 

:Hej, hej, svet sa už budí
:a človek vol'ne dýcha
:pod zástavou Leninovou,
:čuje mieru hlas, hej,
:jasný mieru hlas, hej,
:pevný mieru hlas! 

:A kráča smelo hrdo vpred
:s červenou zástavou už celý svet!
:Hej, hej, slnko vychodí,
:za šťastie pracujúcich strana sa borí.

Kategória:Revolučné piesne
Kategória:Slovenské piesne
Antonín Jaroslav Puchmajer

**Antonín Jaroslav Puchmajer** (* 7. január 1769, Týn nad Vltavou  - † 29. september 1820, Praha) bol český spisovateľ, prekladateľ a vlastenecký kňaz.  

## Životopis
Vyštudoval filozofiu v Prahe. Pôsobil na rôznych miestach v Čechách, bol priateľom Josefa Dobrovského a získal pre svoje zámery mnoho ďalších obrodencov. Počas desaťtýždenného pobytu medzi Rómami na panstve v Radnici pri Plzni ako vôbec prvý Čech popísal v roku 1819 rómčinu. Spolu so Šebestiánom Hněvkovským a Vojtěchom Nejedlým založili v roku 1791 prvé *Básnické združenie* v Čechách. Členmi tohto združenia boli aj Bohuslav Tablic a Juraj Palkovič. Význam A. J. Puchmajera spočíva viac v organizácii tohto hnutia než vo vlastnej tvorbe.

## Dielo
Jeho dielo nie je príliš originálne, veľmi často je ovplyvnené nemeckou literatúrou.

### Poézia
* *Nové básně* (alebo *Sebrání Básní a zpěvů*), almanach, ktorý redigoval
***Óda na Jana Žižku z Trocnova*
***Hlas Čecha*
* *Na jazyk český*
* *Král Jiří a Vaněk Všeboj*, báseň je veľmi ovplyvnená G. A. Bürgerom a jeho piesňou *Der Kaiser und der Abt*
* *Nedělní kázání*
* *Sváteční kázání*
* *Rýmovník aneb rýmovní slovník*
* *Fialky*, súbor jeho básní, vydané posmrtne Vojtěchom Nejedlým

### Filologické diela
* *Pravopis rusko - český*, z tejto knihy sa časom stala ruská gramatika (vydaná českým múzeom pod názvom *Lehrgebäude der russichen Sprache. Nach dem Lehrgebäude der böhmischen Sprache des H. Abbé Dobrovský*); toto dielo bolo venované ruskej cárovnej a schválené petrohradskou akadémiou 
* *Deutsch - böhmisches Wörtebuch II.*, druhý diel slovníku J. Dobrovského; po smrti Puchmajera toto dielo dokončil Václav Hanka
* 1821 - *Romáňi Čib, das ist Grammatik und Wörterbuch der Zigeuner Sprache, nebst einigen Fabeln in derselben. Dazu als Anhang die Hantýrka oder die Čechische Diebessprache*, prvé dielo o rómskom jazyku na území Čiech. Obsahuje stručný náčrt gramatiky a základný rómsko-nemecký slovník. V prílohe je krátky slovník českého zlodejského argotu (vyšlo posmrtne)

### Preklady
* Charles Louis Montesquieu - *Chrám Gnídský* (preklad je ovplyvnený poľským vzorom); k tomuto dielu napísal predslov o literárnej jednote Slovanov
* Gašparzo Šternberku - *Pojednání o bylinářství v Čechách* 

## Referencie


Kategória:Českí básnici
Kategória:Českí slobodomurári
Kategória:Českí romisti
Ján z Dukly

Svätý **Ján z Dukly** (* okolo 1414, Dukla, Poľsko - † 29. september 1484, Ľvov, Poľsko) bol poľský mních.

## Životopis
Narodil sa v meštianskej rodine. Študoval v rodnom meste, neskôr v Krakove. V mladosti pobýval v pustovni na hore Zaśpit v dedine Trzcina pri Dukle v juhozápadnom Poľsku pri dnešnej hranici so Slovenskom. Okolo roku 1440 vstúpil do františkánskeho rádu. Stal sa predstaveným kláštora v Krosne a v Ľvove. Po reformách rádu františkánov, uskutočnených sv. Bernardínom zo Sieny a vzniku kláštorov Bernardínov v Poľsku (vďaka pôsobeniu Jána Kapistrána), sv. Ján z Dukly prestúpil vo svojich šesťdesiatich rokoch do rádu Bernardínov. Pôsobil v ich kláštoroch v Poznani a Ľvove. Ku koncu života stratil zrak. Zomrel 29. septembra 1484 a bol pochovaný v Ľvove v kostole Bernardínov.

## Svätorečenie
Po smrti sa stal objektom uctievania, v roku 1733 bol blahorečený. Od roku 1948 prebiehal v Ríme proces vedúci k jeho svätorečeniu. K tomu došlo 10. júna 1997 v Krosne, pri príležitosti návštevy pápeža Jána Pavla II. v Poľsku. Liturgická spomienka podľa Rímskeho martyrológia pripadá na 29. september.

V ikonografii je zobrazovaný ako slepý vo františkánskom habite, osvietený lúčmi svetla. Je uctievaný tiež pravoslávnou cirkvou.

## Referencie


## Pozri aj

* Zoznam svätcov Katolíckej cirkvi

## Iné projekty

Kategória:Narodenia v 15. storočí
Kategória:Úmrtia 29. septembra
Kategória:Úmrtia v 1484
Kategória:Poľskí katolícki svätci
Kategória:Kanonizovaní Jánom Pavlom II.
Kategória:Blahorečení Klementom XII.
Kategória:Katolícki svätci majúci sviatok 29. septembra
Druhá španielska republika

**Druhá španielska republika** je obdobie španielskych dejín v rokoch 1931 až 1939. 

Po víťazstve republikánskych strán v komunálnych voľbách vo veľkých mestách v roku 1931 bola vo viacerých mestách vyhlásená republika. Kráľ Alfonz XIII. utiekol zo Španielska a bola utvorená dočasná vláda tvorená socialistami a republikánmi. Socialisti a republikáni zvíťazili aj v nasledujúcich parlamentných voľbách v roku 1931. V tom istom roku bola prijatá nová ústava, bola liberálna, pokroková, zaručovala súkromné vlastníctvo a zakotvila odluku cirkvi od štátu. V decembri 1931 bol zvolený za prvého prezidenta advokát Niceto Alcalá-Zamora. 

V roku 1932 dostalo Katalánsko autonómiu, pozemkový zákon prerozdelil pôdu v prospech maloroľníkov a vykonalo sa veľa ďalších reforiem. V roku 1933 sa konali vzbury extrémnej ľavice proti republike, v dôsledku čoho v tom istom roku v parlamentných voľbách zvíťazila koalícia (radikálne) pravicových strán, ktorá hneď zrušila väčšinu reforiem z rokov 1931 a 1932. Ľavica nato zorganizovala vzburu v Astúrii a vyhlásila tam republiku rád a v Katalánsku vyhlásila nezávislosť Katalánska. Obe vzbury boli krvavo potlačené a Katalánsko stratilo autonómiu. 

V roku 1936 vyhrali parlamentné voľby ľavicové strany (spojené do tzv. Ľudového frontu). Nasledovalo obdobie politických vrážd, štrajkov. Krajina bola rozdelená na dva tábory (pravica a ľavica). Pravica sa rozhodla uchopiť moc násilím, čo sa jej nakoniec aj postupne podarilo v občianskej vojne v rokoch 1936 - 1939. 1. apríla 1939, keď Francisco Franco spolu s nemeckými a talianskymi fašistami porazil vládne vojská Španielska a medzinárodné brigády, sa skončila občianska vojna a s ňou aj druhá španielska republika.

## Literatúra
* KOSINA, Miloš. "Černé dvouletí" Španělské republiky (1933-1935): příspěvek k politickým dějinám Španělska ve 20. století. *Historický obzor*, 2006, 17 (11/12), s. 259-267. ISSN 1210-6097.

## Pozri aj
* Španielska občianska vojna (1936)

Kategória:Dejiny Španielska
Kategória:Zaniknuté štáty Európy
Kategória:Zaniknuté republiky
Eurokomunizmus

**Eurokomunizmus** je smer (najmä západoeurópskych) komunistických strán, ktorý vznikol v 70. rokoch 20. storočia a bol veľmi výrazný aj v 80. rokoch v západnej Európe. Eurokomunisti chcú dosiahnuť komunizmus nie s diktatúrou proletariátu, ale s pluralitným politickým systémom. Chcú dosiahnuť komunizmus bez revolúcie, za pomoci postupných reforiem. Najviac sa eurokomunizmus prejavil v Talianskej komunistickej strane pod vedením E. Berlinguera.

Eurokomunisti sa nachádzajú v "Strane Európskej ľavice" v Európskom Parlamente.

Kategória:Socializmus
Kategória:Komunizmus
Kategória:Politika v Európe
Roman Čechmánek

**Roman Čechmánek** (* 2. marec 1971, Gottwaldov† 11. november 2023, Všemina) bol český hokejový brankár.

Ako brankár českého klubu HC Slovnaft Vsetín dosiahol v 90. rokoch viaceré úspechy, štyrikrát získal titul ligy a päťkrát získal ocenenie Najlepší brankár extraligy. V roku 2000 bol draftovaný klubom Philadelphia Flyers, kde odohral tri sezóny.

V roku 1998 reprezentoval Česko na Olympijských hrách v Nagane, kde český tím získal zlaté medaily.

Čechmánek bol považovaný za výborného brankára s výbušnou a neskrotnou povahou.

## Referencie


## Externé odkazy
* 

Kategória:Českí hokejoví brankári
Kategória:Českí olympijskí víťazi
Kategória:Olympijskí víťazi v ľadovom hokeji
Kategória:Brankári v NHL
Kategória:Hráči Philadelphia Flyers
Kategória:Hráči Los Angeles Kings
Kategória:Brankári Philadelphia Flyers
Kategória:Brankári Los Angeles Kings
Kategória:Hokejisti draftovaní klubom Philadelphia Flyers
Kategória:Účastníci MS v hokeji 1996
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2004
Kategória:Účastníci MS v hokeji 2007
Kategória:Osobnosti zo Zlína
Gosudarstvennyj gimn Sojuza Sovetskich Socialističeskich Respublik

**Gosudarstvennyj gimn Sojuza Sovetskich Socialističeskich Respublik** (doslova *Štátna hymna Zväzu sovietskych socialistických republík*) bola v poradí posledná hymna ZSSR. Nahradila v roku 1945 Internacionálu. Po destalinizácii sa z textu odstránilo meno Stalina a text bol tak upravený, aby celý text sa naďalej rýmoval.

## Verzia z roku 1977
### Oficiálny text

### Prepis do [[Medzinárodná fonetická abeceda|IPA]]
1.
:|
:
:|
: |  | 

::REFRÉN: 

::
::
::
::

2.
:|
:|
:|
:

:REFRÉN 

3.
:
:
:
:

:REFRÉN

## Zdroje
* http://www.marxists.org/history/ussr/sounds/lyrics/anthem.htm
* http://news.bbc.co.uk/2/low/europe/1060975.stm
* http://www.kostiskal.net/soviet/ussr1.html 
* http://www.lyricsondemand.com/miscellaneouslyrics/nationalanthemslyrics/sovietunionnationalanthemlyrics.html

Kategória:Sovietske piesne
Kategória:Štátne hymny
Kategória:Sovietsky zväz
Momentum

**Momentum** (skr. Mom; z angl. *hybnosť*) je indikátor v technickej analýze. Ide o jeden z najpoužívanejších indikátorov vôbec. Za jeho tvorcu sa považuje známy obchodník Welles Wilder.

Momentum sa používa na meranie „sily a rýchlosti trendu“. Jeho hlavnou výhodou je jednoduchosť výpočtu. Počíta sa dvoma alternatívnymi rôznymi spôsobmi: 
:a) Mom = cena n – cena n-x
:b) Mom = (cena n / cena n-x) * 100

pričom *cena n* je aktuálna cena; *cena n-x* je cena x periód späť (najčastejšie nastavenia sú 14 a 20 periód naspäť)

Kladná hodnota znamená, že *aktuálna cena* je vyššia, ako bola *cena x periód späť*. Ak je hodnota indikátora kladná, cenový trend podkladového aktíva je rastúci a čím je vzrast prudší, tým je trend zároveň silnejší. Opačná analógia platí pre klesajúce hodnoty momenta. 

Momentum sa zobrazuje graficky formou histogramu. Jeho hodnota osciluje okolo nulovej línie (pri druhom uvedenom spôsobe výpočtu osciluje momentum okolo hodnoty 100). Často sa zvykne vyhladzovať pomocou kĺzavého priemeru, aby sa dosiahol hladší priebeh oscilátora, a tým jednoznačnejšie signály na nákup a predaj. 

Indikátor sa dá využívať niekoľkými spôsobmi. Najčastejšie sa používa tak, že obchodník nakupuje, keď hodnota momenta prerazí nulovú líniu smerom nahor (trend je rastúci a silnie), predáva, keď hodnota momenta prerazí nulovú líniu smerom nadol. Ďalšie klasické spôsoby jeho využitia sú: 
* vyhľadávanie pozitívnych a negatívnych divergencií,
* vyhľadávanie extrémnych hodnôt oscilátora – vrcholy a dná.

Momentum je obľúbeným indikátorom technických analytikov nielen pre jednoduchosť výpočtu, ale aj preto, že občas dokáže upozorniť na zmenu trendu v predstihu, skôr ako sa zmení samotný cenový trend podkladového aktíva.

## Rate of Change
Variáciou momenta je *indikátor ROC* (*Rate of Change* - "miera zmeny"). Jeho výpočet je takýto:
:ROC = ((cena n – cena n-x) / (cena n-x)) * 100

Oba indikátory (momentum aj rate of change) sú v podstate identické a aj sa používajú rovnakým spôsobom.

## Externé odkazy
* Momentum indikátor na eTrading.sk 
* Zachyťte ten správný moment: indikátor Momentum - 
* Momentum (www.metaquotes.net) - 

Kategória:Financie
Laryngálna teória

**Laryngálna teória** je teória o vzniku indoeurópskeho vokalizmu (sčasti aj konzonantizmu) založená na zistení, že niektoré javy sa dajú vysvetliť len pomocou istých predpokladaných (na príslušných miestach neskôr zaniknutých) spoluhlások, tradične nazývaných **laryngály**. Počet a značenie laryngál z laryngálnej teórie sa rôzni, najčastejšie sa uvádzajú tri a značia sa h1, h2, h3 alebo Ә1, Ә2, Ә3 alebo súhrnne H. Pôvodcom teórie je F. de Saussure. Medzičasom je pomerne široko akceptovaná.

Kategória:Jazykoveda
Hrtanová spoluhláska

**Hrtanová spoluhláska** alebo **laryngála** je spoluhláska, pri ktorej sa záver tvorí v hrtane. V súčasných slovanských jazykoch je hrtanovou spoluhláskou len "h" vyskytujúce sa v slovenčine, češtine, lužickej srbčine a ukrajinčine.

Kategória:Fonetika
Laryngála

**Laryngála** môže byť:
*hrtanová spoluhláska
*jedna z hypotetických spoluhlások v laryngálnej teórii, pozri laryngálna teória
José Padilla

**José Padilla** (* 4. december 1955, Barcelona, Španielsko – † 18. október 2020, Ibiza, Španielsko) bol španielsky DJ a producent ambientnej hudby. Najznámejší bol pre prácu DJ v bare Café del Mar na ostrove Ibizy a bol považovaný za popularizátora elektronickej chill-out hudby.

## Životopis
Narodil sa v Barcelone. Do Ibizy sa presťahoval v roku 1975 a v roku 1991 sa stal rezidentným DJom v Café del Mar. V roku 1994 vytvoril prvý album *Café del Mar* pod vydavateľom React. Séria má teraz svoj 16. a viacero vedľajších albumov. Padilla vybral skladby pre prvých šesť albumov a pre 20. výročný album.

Svoj prvý album, *Souvenir*, vydal pod vydavateľstvom Mercury Records. Na CD spolupracoval s mnohými chill-out hudobníkmi, ako Lenny Ibizarre a Paco Fernández. Druhý album, *Navigator*, vydal v roku 2001.

Padilla bol rezidentným DJ v Café del Mar, okrem toho tiež chodil na turné po svete. V roku 2007 vydal sériu kompilácií *Bella Musica*, ktorá nepatrí pod Café del Mar.

## Referencie

## Externé odkazy
* Oficiálna stránka 

Kategória:Španielski dídžeji
Kategória:Hudobní producenti
Kategória:Osobnosti z Barcelony